भारत में कई मामलों में दुग्‍ध उत्‍पादन की प्रकृति भी अनोखी है। यह भूमिहीन श्रमिकों के लिए सबसे अधिक रकम और सबसे अच्‍छा रोजगार देने वाला सेक्‍टर है। दूध से ग्रामीण परिवारों की कुल आय का एक-तिहाई हिस्‍सा आता है। जबकि भूमिहीन श्रमिकों के मामलों में डेयरी का योगदान उनकी कुल आय का लगभग आधा है। अनुमानित रूप से ग्रामीण परिवारों की संख्‍या 6.8 करोड़ है। इनमें से तीन-चौथाई भूमिहीन, सीमांत या फिर छोटे किसान हैं और ये दूध उत्‍पादन से जुड़े हुए हैं।